**বৈষম্যের চিলেকোঠা**

একদিকে টিনের ছাবড়ায় নোংরা পরিবেশে   
জন্ম নিচ্ছে অনাগত ভবিষ্যৎ!  
অন্যদিকে সুউচ্চ অট্টালিকা,  
বিলাস বহুল জীবন যাপন;  
আর মাঝখানে?   
শুধু একটা পিচঢালা সাদামাটা পথ।  
শত শত গাড়ি-ঘোড়া,   
হাজার হাজার সাদা-কালো, বাদামী,  
চেনা অচেনা মুখের চলাচল।  
আমি সেই হাজার মানুষের ভিড়ে প্রতিনিয়ত  
দেখে চলেছি সেই বিষম বৈষম্যের প্রতিচ্ছবি।  
নির্বিকার, কিচ্ছুটি করার নেই আমার!

উৎপল বিশ্বাস